Správa zo zahraničnej pracovnej cesty

1.  Účastníci ZPC:
prof. RNDr. Ján Turňa, CSc., CVTI SR, Lamačská cesta 8/A, 811 04 Bratislava, riaditeľ, AJ
Ing. Ľubomír Bilský, CVTI SR, Lamačská cesta 8/A, 811 04 Bratislava, vedúci kancelárie riaditeľa, AJ
Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka, AJ

2.  Zahraničná pracovná cesta:
Účasť na Launching Conference (28.1.2013), projektovom stretnutí (29.1.2013) a zasadnutí Riadiaceho výboru (30.1.2013) medzinárodného projektu SeeTechnology realizovaného v rámci Programu South East Europe, v ktorom je CVTI SR asociovaným strategickým partnerom Univerzity Komenského v Bratislave
Miesto: Slovinsko, Maribor 
Miesto konania:	Univerza v Mariboru, Slomškov trg 15, Sl-2000 Maribor
Termín konania: 	28. – 30. 1. 2013
Organizátor podujatia: Univerzita v Maribore
Financovanie:	Náklady na pracovnú cestu budú CVTI SR refundované Univerzitou Komenského v Bratislave z rozpočtu projektu SEETechnology

3.  Rámcový program pobytu:

28.1.2013 príchod do Mariboru o 10.00 hod. 

28.1.2013 Launching Conference

           10.00: 	 Tlačová konferencia
10.30-11.00: 	“Research breakfast” a networking účastníkov podujatia
11.00-11.15: 	Úvodné privítanie
		prof. dr. Danijel Rebolj, rektor Univerzity v Maribore
		Uroš Rožič, MSc, Štátny tajomník Ministerstva hospodárskeho rozvoja a 			technológií, Slovinsko
		Dr. Anton Habjanič, riaditeľ Technocentra Univerzity v Maribore 
11.15-11.30: 	Slávnostné vyhlásenie najlepšieho výskumníka Univerzity v Maribore
11.30.12.15: 	Úvodná prednáška: “Ako riešiť vzťah vynález vs. zamestnávateľ v súkromnom 		a verejnom sektore”
		Tatjana Andoljšek, advokátka OPAM Law
		Klemen Mir, daňový expert OPAM Law
12.15-13.30: 	Verejná diskusia pri okrúhlom stole: “Skúsenosti v manažmente inovácií v 		hospodárstve a na univerzitnej pôde”
		Uroš Rožič, MSc, Štátny tajomník Ministerstva hospodárskeho rozvoja a 			technológií, Slovinsko
		Prof. Dr. Borut Žalik, Dekan Fakulty elektrotechniky a informatiky Univerzity 		v Maribore
		Prof. Dr. Janez Bešter, Fakulta elektrotechniky, Univerzita v Ľubľane
		Marko Drobnič, výkonný predseda spoločnosti Talum d.d.
		Dr. Amor Chowdhury, riaditeľ Margento R&D d.o.o.
		Dr. Anton Habjanič, riaditeľ Technocentra Univerzity v Maribore
13.30-15.00: 	Prehliadka laboratórií a ústavov Univerzity v Maribore
15.00-17.00: 	Prezentácia projektu SEETechnology a diskusia pri okrúhlom stole: 			Cooperation of SEE science parks for the promotion of transnational 			market uptake of R&D results and technologies by SMEs

29.1.2013 Projektové stretnutie SEETechnology
09.00-11.30: 	Pracovný balík č. 3 - Analýza súčasného stavu v oblasti podpory inovatívnych 		MSP (UK v Bratislave a Univerzita v Bologni)
11.30-12.30: 	Pracovný balík č. 4 - Tvorba kapacít a odporúčaní pre tvorcov politík 			(Univerzita v Grazi)
12.30-14.00: 	Obed
14.00-15.00: 	Pracovný balík č. 5 - Testovanie nových podporných služieb - Pilotné akcie 		(Univerzita v Bologni)
15.00-16.30: 	Pracovný balík č. 6 - Vytvorenie, naplnenie a spoločné využívanie IKT 			platformy na výmenu znalostí (Univerzita v Budapešti, Univerzita v Maribore)
16.30-17.30: 	Pracovný balík č. 2 – Informovanie a publicita (Univerzita v Maribore)
17.30-18.30: 	Pracovný balík č. 1 – Projektový manažment (Univerzita v Maribore)

30.1.2013 Zasadnutie Riadiaceho výboru projektu SEETechnology 09.00-13.00

4.  Stručný priebeh rokovaní, resp. študijného pobytu:
Cieľom zahraničnej pracovnej cesty bola účasť na úvodnej konferencii k projektu,  stretnutí partnerov projektu a zasadnutí Riadiaceho výboru projektu SEETechnology, financovaného z programu South East Europe. Projekt je realizovaný od októbra 2012 do septembra 2014. Partnerské konzorcium pozostáva z deviatich partnerov a šiestich asociovaných partnerov zo siedmich európskych krajín: Slovinsko, Rakúsko, Taliansko, Maďarsko, Chorvátsko, Rumunsko, Slovensko. Hlavným koordinátorom projektu je Univerzita v Maribore. Hlavným cieľom projektu je podpora malých a stredných podnikov v prístupe k inováciám (vytvoreným predovšetkým na akademickej pôde). 
CVTI SR ako asociovaný partner Univerzity Komenského v Bratislave (UK) je v spolupráci s UK zodpovedné za implementáciu projektového balíka č. 3 (Mapping of needs and capabilities and development, monitoring and evaluation of a joint service development strategy and elaboration of a joint business plan), ale ako súčasť riešiteľského kolektívu je organizácia zapojená do realizácie všetkých pracovných balíkov projektu.
	V rámci úvodnej konferencie (28.1.2013) bola laická i odborná verejnosť oboznámená s cieľmi projektu SEETechnology, ako aj s aktuálnymi problémami pri spolupráci podnikov s univerzitami v Slovinsku. Taktiež boli prezentované postupy a praktiky jednotlivých štátov EÚ pri uznávaní priemyselných práv na vynálezy vyvinuté v rámci súkromnej organizácie a vedecko-výskumnej organizácie. Diskutujúcimi v rámci okrúhleho stola o projekte SEE Technology boli prof. Turňa reprezentujúci Univerzitu Komenského v Bratislave a Ing. Bilský za CVTI SR.
	Počas projektového stretnutia (29.1.2013) boli dohodnuté postupy v rámci projektového a finančného manažmentu projektu, priestor bol venovaný detailnému prehľadu jednotlivých pracovných balíkov a taktiež boli dohodnuté postupy kooperácie a komunikácie medzi partnermi projektu. V rámci pracovného balíka č. 3 vystúpil za slovenských partnerov Ing. Bilský a oboznámil zúčastnených s podrobnými aktivitami a časovým plánom výstupov v rámci pracovného balíka č.3. V závere rokovaní boli dohodnuté ďalšie termíny stretnutí na projektovej úrovni i na úrovni jednotlivých pracovných balíkov.
	Na zasadnutí Riadiaceho výboru projektu (30.1.2013) boli odsúhlasené interne zaužívané postupy a praktiky súvisiace s jednotlivými etapami a výstupmi projektu na úrovni partnerského konzorcia.

5.  Odporúčané závery:
Zabezpečenie riadnej implementácie jednotlivých pracovných balíkov v súlade s plánovanými činnosťami v rámci podanej projektovej žiadosti. Podrobné oboznámenie sa so systémom riadenia programu South East Europe na národnej úrovni. Udržiavanie častej komunikácie s ostatnými projektovými partnermi. Aktívna propagácia projektu a diseminácia výsledkov projektu.

6.   Prehľad prinesenej dokumentácie a miesto jej uloženia
Na projektovom stretnutí sa pracovalo s elektronickými i tlačenými dokumentmi, ktoré sú pre zamestnancov participujúcich na projekte SEETechnology k dispozícii k nahliadnutiu u účastníkov ZPC.

7. Osobitne vyhodnotený očakávaný prínos ZPC
Osobitným prínosom tohto podujatia bolo oboznámenie sa s aktuálnym stavom riešenia jednotlivých pracovných balíkov a zosúladenie nadnárodných aktivít. Prínosná tiež bola diskusia s partnermi projektu ohľadom sporných/nejasných záležitostí súvisiacich s implementáciou projektu. Účasť na úvodnej konferencii k projektu prispela k porovnaniu problematiky výskumu, vývoja, inovácií, ako aj podpore v tejto oblasti zo strany štátu medzi Slovenskom a Slovinskom a inými štátmi Európskej únie.  

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SEETechnology.

Súhlas so zverejnením správy na internete: áno

Dátum: 6. 2. 2013

Správu vypracovala: Mgr. Anna Janušová			.................................................

Schválil: prof. RNDr. Ján Turňa, CSc.		 	................................................